Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 10043

f) sikeresen hajtsa végre a képzési programot, amelynek a 9.3 alfejezetben leírt követelmények mellett tartalmaznia kell az utasok repülőgép vészelhagyására vonatkozó tájékoztatását, a robotpilóta kezelését, és az egyszerűsített repülés-közbeni dokumentáció használatát. 9.4.5.3 A 9.3.1 és a 9.4.4 alfejezetekben feltüntetett alap- és megújító repülési képzést, valamint szakmai jártasság ellenőrzést a légijármű parancsnoka egy repülőgépvezetős beosztásban hajtsa végre az adott osztályba tartozó repülőgépen, az üzemeltetést reprezentáló feltételek mellett. 9.5. A hajózószemélyzet felszerelése A hajózószemélyzet tagja rendelkezzen könnyen hozzáférhető, megfelelő tartalék szemüveggel abban az esetben, ha szakszolgálati tevékenységének végzésére csak megfelelő korrekciós szemüveg viselése mellett jogosult. 2007/70/II. szám 9.6 Repülési idő, repülési szolgálati idő és pihenőidő A járató állama dolgozzon ki előírásokat a hajózószemélyzet tagjainak repülési idejének valamint repülési szolgálati idejének korlátozására. Ezek az előírások biztosítsák a megfelelő pihenőidőt és olyanok legyenek, hogy a repülés vagy repülési sorozat végrehajtása során illetve bizonyos időszak alatt ezen feladatok és más események miatt felhalmozódott fáradtság ne veszélyeztesse a repülés biztonságát. Megjegyzés: A korlátozások kidolgozásával kapcsolatos útmutató az A. Mellékletben található.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes